ໄຟໄໝ້ສູນການຄ້າແຫ່ງນຶ່ງ ໃນຈີນ
ເກີດໄຟໄໝ້ລາມທົ່ວສູນການຄ້າແຫ່ງນຶ່ງ ໃນເຂດຕາເວັນອອກສຽງເໜືອຂອງຈີນ ເມື່ອວັນສຸກຜ່ານມານີ້ ທີ່ສົ່ງຜົນໃຫ້ 19 ຄົນ ເສຍຊີວິດ ແລະ 27 ຄົນບາດເຈັບ.
ພວກເຈົ້າໜ້າທີ່ຈີນກ່າວວ່າ ໄດ້ເກີດໄຟໄໝ້ລາມໄປທົ່ວ ສູນການຄ້າແຫ່ງນຶ່ງ ໃນເຂດຕາ ເວັນອອກສຽງເໜືອ ຂອງຈີນ ເມື່ອວັນສຸກຜ່ານມານີ້ ສົ່ງຜົນໃຫ້ມີຜູ້ເສຍຊີວິດ 19 ຄົນ ແລະບາດເຈັບອີກ 27 ຄົນ ອົງການຂ່າວຊິນຫົວຂອງທາງການຈີນ ລາຍງານຂ່າວ ໃນວັນເສົາວານນີ້ວ່າ ໄຟໄໝ້ຂະໜາດໃຫຍ່ດັ່ງກ່າວ ໄດ້ລຸກລາມຂຶ້ນໃນວັນສຸກຕອນເຊົ້າ ໃນເມືອງ Jilin ແລະໜ່ວຍ ດັບເພີງໄດ້ໃຊ້ເວລາປະມານ 10 ຊົ່ວໂມງ ຈຶ່ງສາມາດມອດໄຟໄດ້ ທ່ານ Liu Qizhi ໂຄສົກຂອງອໍານາດປົກຄອງເມືອງດັ່ງກ່າວ ໄດ້ບອກກັບຊິນຫົວວ່າ ຜູ້ໄດ້ຮັບບາດເຈັບ 24ຄົນ ໃນຈໍານວນທັງໝົດ 27ຄົນນັ້ນ ເວລານີ້ຍັງນອນຮັບການປິ່ນ ປົວຢູ່ໃນໂຮງໝໍຢູ່ ແຕ່ກໍບໍ່ມີຜູ້ໃດໄດ້ຮັບບາດເຈັບສາຫັດ ລັດຖະບານກ່າວວ່າ ການສືບສວນສອບສວນ ຫາສາເຫດຂອງອັກຄີໄພຄັ້ງນີ້ ກໍາລັງ ດໍາເນີນໄປ ເຈົ້າໜ້າທີ່ຕໍາຫລວດໄດ້ກັກຕົວຜູ້ຈັດການສູນການຄ້າໄວ້ແລ້ວ ເພື່ອສອບ ປາກສອບຄໍາ ອົງການຂ່າວຊິນຫົວກ່າວວ່າ ຕຶກສູນການຄ້າທີ່ຖືກໄຟໄໝ້ນັ້ນ ໄດ້ສ້າງຂຶ້ນມາເມື່ອປີ 1987 ຊຶ່ງມີຮ້ານຄ້າທັງໝົດ 64ຮ້ານ ຊຶ່ງສ່ວນໃຫຍ່ເປັນຮ້ານຄ້າຈໍາໜ່າຍຜະລິດຕະພັນ ປະເພດເຄື່ອງອີເລັກໂທຣນິກ ສໍາລັບໃຊ້ໃນບ້ານເຮືອນ ແລະຮ້ານເສື້ອຜ້າ ກັບເຟີນິເຈີ ຫລື ເຄື່ອງຕົກແຕ່ງບ້ານ